b'\n_START_ARTICLE_\nNatalia Lafourcade\n_START_SECTION_\nBiografi\n_START_PARAGRAPH_\nLafourcades for\xc3\xa6ldre var musikere. Hendes far er den chilenske musiker Gast\xc3\xb3n Lafourcade og hendes onkel er forfatter Enrique Lafourcade._NEWLINE_Hun gik p\xc3\xa5\xc2\xa0Instituto Anglo Espa\xc3\xb1ol, en katolsk skole, hvor hun studerede maleri, fl\xc3\xb8jte, teater, musik, skuespil, klaver, guitar, saxofon og sang. Da hun var 10 \xc3\xa5r, sang hun i en Mariachi-gruppe._NEWLINE_Hun voksede op i Coatepec, Veracruz, Mexico, hvor hun studerede musik med sin mor, Maria del Carmen Silva Contreras, hvor de efterlignede kunstnere som Gloria Trevi - og Garibaldi. Hendes mor studerede klaver med speciale i\xc2\xa0musikalsk p\xc3\xa6dagogik og er skaberen af Macarsi Metoden for musikalsk uddannelse og integrerende og menneskelige udvikling af b\xc3\xb8rn og p\xc3\xa6dagoger. Maria brugte selv metoden, for at hj\xc3\xa6lpe Natalia med sin musik og tr\xc3\xa6ning, efter hun havde sl\xc3\xa5et hovedet, som f\xc3\xb8lge af at blive sparket af en hest._NEWLINE_I 1998 blev Natalia en del af en pige-trio kaldet Twist. Gruppen fungerede dog ikke, og de br\xc3\xb8d op i f\xc3\xb8lgende \xc3\xa5r._NEWLINE_Da Natalia var 17\xc3\xa5r, gav\xc2\xa0Loris Ceroni\xc2\xa0hende mulighed for at v\xc3\xa6re i en pop/rock-gruppe under hans vejledning. Lafoucade var t\xc3\xb8vende, og Ceroni opfordrede hende i stedet til at blive selvst\xc3\xa6ndig. Ceroni producerede sin f\xc3\xb8rste LP i samarbejde med\xc2\xa0Sony Music. Den blev indspillet i Italien og var co-written med Aureo Baqueiro. Musikeren\xc2\xa0Sabo Romo spillede med p\xc3\xa5 2 af sangene. Albummet\xc2\xa0Natalia Lafourcade er en blanding af pop, rock, bossa-nova og latin-rytmer. Albummet indeholder\xc2\xa0sangene "Busca Un Problema", "Elefantes", "Te Quiero Dar", "M\xc3\xadrame, M\xc3\xadrate", og hendes st\xc3\xb8rste hit, "En El 2000"._NEWLINE_I 2003 blev hun nomineret til en Latin Grammy i kategorien \'Bedste Nye Kunstner\' for sit debut album. Derudover medvirkede hun ogs\xc3\xa5 p\xc3\xa5 soundtracket til den Mexicanske film Amar te duele og "Un Pato" filmen, Temporada de patos. Lafourcade blev nomineret til Rock New Artist\xc2\xa0til\xc2\xa016th Lo Nuestro Awards, men det var hendes kollega, den mexicanske sangerinde Alessandra Rosaldo, der endte med at l\xc3\xb8be med prisen._NEWLINE_I 2011 vandt hun prisen for \'Bedste Nye Producer of the Year\'-award i Indie-O Music Awards, for hendes arbejde med Carla Morrison\'s \'Mientras tu dorm\xc3\xadas\' album.\n_START_SECTION_\nDen musikalske fremgang\n_START_PARAGRAPH_\nI 2005 udgav hun Casa, hendes andet album, men denne gang som Natalia y La Forquetina,\xc2\xa0alts\xc3\xa5 navnet p\xc3\xa5 hendes band. Det meste af albummet er produceret\xc2\xa0af Caf\xc3\xa9 Tacuba\'s Emmanuel del Real, og albummet\xc2\xa0pr\xc3\xa6senterer en mere moden, rock-orienterede lyd, mens den stadig bevarer lyden af pop og bossa-nova i flere af numrene, s\xc3\xa5som singlen "Ser Humano" (pop-rock) og opf\xc3\xb8lgeren "Casa" (pop-bossa-nova). Aureo Baqueiro vendte tilbage og producerede de f\xc3\xa5 segmenter af numrene, der ikke blev fremstillet af del Real._NEWLINE_I juni 2006, efter en tur gennem Mexico og dele af USA, meldte Lafourcade ud at hun ville forlade La Forquetina for igen at arbejde som solist. Natalia y la Forquetinas sidste show blev spillet d. 18. august 2006 i San Luis Potosi. Efter gruppens opl\xc3\xb8sning, vandt albummet\xc2\xa0Casa prisen til Latin Grammy for \'Best Rock Album by a Duo or Group with Vocal\' i September._NEWLINE_I det samme \xc3\xa5r, 2006, udkom der en dokumentar om bandet, der viste gruppens tur mellem byerne og deres rejser. Den blev vist p\xc3\xa5 MTV Tr3s i efter\xc3\xa5ret 2007._NEWLINE_Natalia Lafourcade har ogs\xc3\xa5 sunget sammen med forskellige andre kunstnere. Disse omfatter Liquits\' "Jardin", Kalimbas "Dia de Suerte", Kontrol Machetes "El Apostador", og Reiks gengivelse af en Lafourcade sang "Amarte Duele". Sammen med sit tidligere band, har hun ogs\xc3\xa5 medvirket i forskellige udgivelser, med ikke tidligere udgivne numre,\xc2\xa0s\xc3\xa5som "Y Todo Para Que" p\xc3\xa5 Intocables\xc2\xa0X og p\xc3\xa5 Tin Tan hyldest album, Viva Tin Tan, med hittet "Piel Canela". I 2011 lavede hun musikvideoen "Quisiera Sabel" sammen med Los Daniels.\n_START_SECTION_\nTilbage til solo-arbejde\n_START_PARAGRAPH_\nEfter mere end et \xc3\xa5r fra Natalia gik fra La Forquetina indspillede hun et instrumental-album kaldet The 4 Seasons of Love (K\xc3\xa6rlighedens 4 \xc3\xa5rstider). Hun skrev ogs\xc3\xa5 teksten til "Tu y Yo" fra Ximena Sari\xc3\xb1anas selvbetitlede album._NEWLINE_I 2008 optr\xc3\xa5dte hun p\xc3\xa5 Julieta Venegas\' MTV Unplugged._NEWLINE_I 2009 udgav hun albummet Hu Hu Hu, der endte i top 10 i Mexico. Albummet blev produceret af Emmanuel del Real (den samme, der producerede "Casa" i 2005), Marco Moreno og Ernesto Garc\xc3\xada. Det blev nomineret til \'Best female Pop Vocal Album\' til\xc2\xa0Latin Grammy Awards\xc2\xa02009 (vundet af Laura Pausini) og \'Bedste Latin-Pop-album\' til\xc2\xa0Grammy Awards\xc2\xa02010 (vundet af La Quinta Estaci\xc3\xb3n). Club Fonograma\xc2\xa0kaldte albummet det 2. bedste i 2009, og det 7. bedste i dette \xc3\xa5rti._NEWLINE_I 2012 udgav hun et hyldest album til Agust\xc3\xadn Lara kaldet Mujer Divina._NEWLINE_Hendes n\xc3\xa6ste album, Hasta La Ra\xc3\xadz, blev udgivet i marts 2015. "Nunca Es Suficiente" (Det er aldrig nok), og den f\xc3\xb8rste single fra det album, blev udgivet den 10. februar samme \xc3\xa5r. Nummeret "Hasta La Ra\xc3\xadz" blev nr. 5 p\xc3\xa5 \'the Virale 50 Globale Spotify Chart\' og nummer 1 p\xc3\xa5 \'the Virale 50 M\xc3\xa9xico Chart\'.\n_START_SECTION_\nGrammy Awards\n_START_PARAGRAPH_\nGrammy Awards\xc2\xa0er en hyldest af National Academy of Recording Arts and Sciences i USA ved at anerkende fremragende pr\xc3\xa6station indenfor musik-industrien.\n_START_SECTION_\nLatin Grammy Awards\n_START_PARAGRAPH_\nEn Latin Grammy Award er en hyldest af den latinske Academy of Recording Arts & Sciences\xc2\xa0ved at anerkende fremragende pr\xc3\xa6station i musik-branchen.'